Vytautas Ažušilis

Vytautas Ažušilis (g. 1929 m. rugpjūčio 8 d. Pašaminėje, Kaltanėnų valsčius) – lietuvių ekonomistas, habilituotas socialinių mokslų daktaras, rašytojas.

Biografija 
Iki 1940 m. mokėsi Pašaminės pradinėje lietuviškoje mokykloje. 1940 m. tėvas buvo suimtas, kalintas Lukiškių kalėjime, prasidėjus karui dingo be žinios. 1942 m. baigė Švenčionėlių progimnaziją, bet teko dirbti. 1949 m. Švenčionių gimnazijoje eksternu išlaikė brandos egzaminus. 1955 m. baigė Maskvos neakivaizdinį finansinį institutą. 1970 m. ekonomikos mokslų kandidatas, 1980 m. habilituotas socialinių mokslų daktaras.

1956 m. Maisto produktų pramonės ministerijos Finansų skyriaus viršininkas, nuo 1957 m. Liaudies ūkio tarybos Finansų skyriaus viršininko pavaduotojas, 1962–1970 m. Statybos ministerijos Finansų skyriaus viršininkas, 1970–1973 m. „Orgtechstatybos“ tresto valdytojo pavaduotojas, 1973–1990 m. Liaudies ūkio specialistų tobulinimosi instituto katedrų vedėjas, 1982 m. profesorius. Nuo 1990 m. bendrovės „Apskaita“ prezidentas, žurnalo „Sąskaityba“ steigėjas ir vyr. redaktorius. 1995 m. Apskaitos muziejaus Vilniuje įkūrėjas. Nuo 2002 m. atsidėjo literatūriniam darbui.

Bibliografija 
 Apskaita mažojoje įmonėje, 1994 m.
 Apskaita individualioje įmonėje (dvejybinis įrašas), 1995 m.
 Apskaita individualioje įmonėje (paprastasis įrašas), 1995 m.

 Roneta, fantastinis romanas, Vilnius: Periodika, 1991 m.
 Trys mėnuliai, apsakymų rinkinys, 1999 m.
 Auksinis Sakalas, romanas, 4 t. (Gimtoji žemė, Žemės šauksmas, Žemės žaizdos, Žemės kraujas), Vilnius: Apskaita, 2001–2002 m.
 Dubleriai, Vilnius: Apskaita, 2003 m.
 Išlikimas, trilogija:
 Buhalteris, Vilnius: Apskaita, 2004 m.
 Finansininkas, Vilnius: Apskaita, 2005 m.
 Mokslininkas, Vilnius: Apskaita, 2005 m.
 Nusikaltėliai ir valdžia, ciklas:
 Moša, Vilnius: Apskaita, 2006 m. ISBN 9955-623-05-5
 Tina, Vilnius: Apskaita, 2006 m.
 Gėlytė burtininkė, pasakos, Vilnius: Apskaita, 2006 m.
 Šeši pavasariai, ciklas:
 I, Sėjos metas, Vilnius: Apskaita, 2007 m. ISBN 978-9955-623-14-4
 II, Gerda, Vilnius: Apskaita, 2007 m. ISBN 978-9955-623-10-6
 III, Deima, Vilnius: Apskaita, 2007 m. ISBN 978-9955-623-13-7
 IV, Gedas, Vilnius: Apskaita, 2008 m. ISBN 978-9955-623-12-0
 V, Naglis, Vilnius: Apskaita, 2008 m. ISBN 978-9955-623-09-0
 VI, Pjūties metas, Vilnius: Apskaita, 2008 m. ISBN 978-9955-623-08-3

Įvertinimas 
 2003 m. Amerikos lietuvių literatūros fondo premija už romaną „Auksinis Sakalas“.

Šaltiniai 

Lietuvos ekonomistai
Lietuvos rašytojai